ตราสารหนี้สีเขียว (Green Bonds) คืออะไร
ตราสารหนี้สีเขียว (Green Bonds) คือ ตราสารหนี้ที่เหมือนตราสารหนี้ทั่วไป เว้นแต่ว่าผู้ออกทำการสัญญาว่าจะใช้เงินสำหรับการลงทุนเพื่อความยั่งยืนของสิ่งแวดล้อม ด้วยโครงการต่าง ๆ เช่น โครงการฟื้นฟูป่าและทะเล เป็นต้น รัฐบาลหรือองค์กรธุรกิจสามารถออกตราสารหนี้นี้ได้ นอกจากนี้สถาบันการเงินหรือธนาคารก็สามารถระดมทุนระยะยาวโดยใช้ตราสารหนี้เพื่ออนุรักษ์สิ่งแวดล้อมเป็นเครื่องมือทางการเงินได้เช่นกัน

ตลาดตราสารหนี้สีเขียวมีการเติบโตอย่างมากในต่างประเทศ โดยเฉพาะประเทศที่มีนักลงทุนที่ใส่ใจสังคมเป็นจำนวนมากอย่างอเมริกาและประเทศในยุโรป ความต้องการซื้อตราสารหนี้เพื่ออนุรักษ์สิ่งแวดล้อมได้รับการกระตุ้นการรับรู้มากขึ้นในหมู่นักลงทุนที่มองหาบริษัทที่มีการเปลี่ยนไปสู่เศรษฐกิจสีเขียว

การศึกษาของ Natixis ESG Survey แสดงให้เห็นว่า 60% ของนักลงทุนมองหาตราสารหนี้ที่สอดคล้องกับค่านิยมส่วนตัวของพวกเขา

ประโยชน์ของการลงทุนในตราสารหนี้สีเขียวคือ ช่วยให้นักลงทุนมีวิธีที่จะได้รับการยกเว้นภาษี พร้อมกับความพึงพอใจส่วนตัวที่รู้ว่ารายได้จากการลงทุนของพวกเขาถูกนำไปใช้ในการดูแลรักษาสิ่งแวดล้อม ผู้ออกตราสารหนี้สีเขียวยังได้รับประโยชน์ในการดึงดูดนักลงทุนกลุ่มใหม่ซึ่งส่วนใหญ่เป็นผู้ลงทุนอายุน้อย และผู้ออกตราสารสามารถทำกำไรจากระยะเวลาที่ยาวนานเทียบกับฐานของนักลงทุนที่มีอายุมากกว่า

เพื่อให้มีคุณสมบัติสถานะกรีนบอนด์ ตราสารหนี้มักถูกตรวจสอบโดยบุคคลที่สาม เช่น Climate Bond Standard Board ซึ่งรับรองว่าตราสารหนี้จะให้เงินทุนสำหรับโครงการที่มีประโยชน์ต่อสิ่งแวดล้อม
3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน